Diari Oficial de la Generalitat Valenciana


Sumari del DOGV 2451, del 16-02-1995 (1995/833859)

DECRET 25/1995, de 6 de febrer, del Govern Valencià, pel qual es declara d'utilitat pública i execució urgent la concentració parcel·lària d'Aras de Alpuente.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/02/06/25/dof/vci/html**

### Dades del document

Número de DOGV
:   2451

Data del DOGV
:   16-02-1995

Secció del DOGV
:   DISPOSICIONS GENERALS

Número del document
:   1995/833859


Data del document
:   06-02-1995

Organisme emissor
:   Conselleria d'Agricultura, Pesca i Alimentació

Tipus de document
:   Decret

DECRET 25/1995, de 6 de febrer, del Govern Valencià, pel qual es declara d'utilitat pública i execució urgent la concentració parcel·lària d'Aras de Alpuente.   
La necessitat de dur a terme una reestructuració de la propietat, juntament amb la millora de la xarxa de camins i el sanejament de les terres del terme municipal d'Aras de Alpuente, posada de manifest pels agricultors de la zona en la sol·licitud dirigida a la Conselleria d'Agricultura, Pesca i Alimentació, ha motivat la realització d'un estudi, per part dels Serveis Territorials de València de la Direcció General d'Estructures Agràries i Desenvolupament Rural, sobre les circumstàncies i les possibilitats tècniques que concorren en la zona esmentada. D'aquest estudi es dedueix la conveniència de dur a terme la concentració parcel·lària per raó d'utilitat pública, tot això d'acord amb el contingut del Pla Director d'Infraestructures i Desenvolupament Rural de les zones interiors del territori valencià.  
Per això, a proposta del conseller d'Agricultura, Pesca i Alimentació, formulada d'acord amb el que s'estableix en la Llei de Reforma i Desenvolupament Agrari, de 12 de gener de 1973, i amb la deliberació prèvia del Govern Valencià en la reunió del dia 6 de febrer de 1995,  
DECRETE:  
Article primer  
Es declara d'utilitat pública i execució urgent la concentració parcel·lària d'Aras de Alpuente.  
Article segon  
El perímetre d'aquesta zona està format, en principi, pels paratges pertanyents al terme municipal d'Aras de Alpuente, Alpuente i Titaguas, determinats pels límits següents:  
- Nord: des d'El Hornillo a Mompedroso i corrals del Rincón, seguint per la sèrie de mollons d'Arcos de las Salinas (Terol), entrant al terme municipal d'Alpuente per La CaÑada fins a La Casa Blanca.  
- Est: baixant cap al sud per l'ombria de Losilla a l'estret de la Muela i la foia de Gil Abad, una altra vegada a Alpuente, i tornant per la sèrie de mollons d'Alpuente cap al sud fins al molló triple que forma vèrtex amb Titaguas i Alpuente.  
- Sud: cap a l'oest per la partida dels Regajos, en el terme municipal de Titaguas, vorejant la mola Modorra, seguint la sèrie de mollons amb Titaguas, per la carrerada del Marino i entrant a Titaguas per La Burguesa i per La Matrera a La Rebollosa.  
- Oest: cap al nord, per l'hort del Marqués a Las Alcorisas, incloent-hi les cases del Marqués, per Los Mangranos i la raconada Polo i La Cocinilla fins a La Lobera.  
Aquest perímetre quedarà, en definitiva, modificat d'acord amb el que es preveu en els articles 187 i següents de la Llei de Reforma i Desenvolupament Agrari, de 12 de gener de 1973.  
Article tercer  
L'eficàcia d'aquest decret, pel que fa als treballs de la concentració parcel·lària pròpiament dita i a les obres annexes a aquesta, queda condicionada a la resolució favorable de declaració d'impacte ambiental, conformement al que es disposa en el Decret 162/1990, de 15 d'octubre, del Govern Valencià, pel qual s'aprova el reglament per a l'execució de la Llei 2/1989, de 3 de març, de la Generalitat Valenciana, d'Impacte Ambiental.  
DISPOSICIONS FINALS  
Primera  
Es faculta la Conselleria d'Agricultura, Pesca i Alimentació perquè dicte les disposicions complementàries que regiran l'execució del que es disposa en aquest decret.  
Segona  
Aquest decret vigeix des de l'endemà de la publicació en el Diari Oficial de la Generalitat Valenciana.  
València, 6 de febrer de 1995.  
El president de la Generalitat Valenciana,  
JOAN LERMA I BLASCO  
El conseller d'Agricultura, Pesca i Alimentació,  
JOSEP MARIA COLL COMIN


Còpia Permalink ELI